República Democrática de Azerbaidján

A **República Democrática de Azerbaidján** (en ) foi o primeiro intento exitoso de estabelecer unha república democrática e secular no mundo musulmán (anterior á República de Turquía). A República Democrática de Azerbaidján foi fundada o 28 de maio de 1918, despois do colapso do Imperio Ruso, que comezou coa Revolución Rusa de 1917 polo Consello Nacional de Azerbaidján en Tiflis. Os seus límites foron estabelecidos con Rusia ó norte, a República Democrática de Xeorxia, no noroeste, e a República Democrática de Armenia, ao oeste, e Persia, no sur. Posuía unha poboación de 2 millóns de persoas. Ganja foi a capital provisional da República, Bakú estivo baixo control bolxevique ata 1919.

A independencia declarouse o 28 de maio de 1918 en Tiflis polo Consello Nacional Azerbaidján. A República só existiu 23 meses pois o 27 de abril de 1920, o XI Exército Vermello entrou en Bakú e a República Democrática de Azerbaidján caeu sendo proclamada a República Socialista Soviética de Azerbaidján.

## Historia e características 
Baixo a República Democrática de Azerbaidján, un sistema de goberno foi desenvolvido no que o Parlamento elixido en función de representación universal, libre e proporcional, foi o órgano supremo da autoridade do Estado e do Consello de Ministros responsables ante el. Fatal Khan Khoyski tornouse o seu primeiro ministro. Alén da maioría de Musavat, Ehrar, Ittihad, os musulmáns socialdemócratas, así como representantes dos armenios (21 dos 120 lugares  gañaron asentos no parlamento. Algúns membros apoiaban o panislamismo e ideas do panturquismo.

Entre as importantes obras do Parlamento están a extensión do sufraxio para as mulleres, facendo que Azerbaidján fose a primeira nación musulmá a conceder ás mulleres dereitos políticos iguais aos homes. Neste feito, Azerbaidján tamén precedeu ó Reino Unido e ós Estados Unidos. Outro fito importante da República Democrática de Azerbaidján foi a creación da Universidade Estatal de Bakú, que foi a primeira universidade de tipo moderno fundada en Azerbaidján.

Tendo estabelecido un goberno estable, a República Democrática de Azerbaidján decidiu ter unha postura máis neutral fronte a guerra civil rusa e en 16 de xuño de 1916 asinou un tratado de defensa colectiva con Xeorxia contra o Exército Branco do xeneral Anton Denikin, que á súa vez, asinara un pacto militar con Armenia; logo, Armenia, iniciou unha guerra contra a República Democrática de Azerbaidján, para conquistar a rexión de Karabakh. Porén, a derrota de Denikin contra o Exército Vermello impediu a realización do plan de Armenia de por fin á guerra contra a República Democrática de Azerbaidján, poucos días antes da intervención do Exército Vermello en Azerbaidján. Ademais, a República enfrontouse moi rapidamente coa ameaza dos socialistas rusos. Rusia decidiu ocupar o territorio de Azerbaidján que deixara á súa sorte despois da Revolución de 1917. Finalmente, o exército ruso achegouse á fronteira da República e desmobilización do exército de Azerbaidján e permitiu que as tropas rusas ameazasen o país. A República Democrática de Azerbaidján estaba nunha situación difícil. As forzas de Denikin, o Exército Branco estaba achegándose cada vez máis ás fronteiras e que non pode contar coa axuda de Irán, que non quería un país independente, rico en petróleo nas súas veciñanzas e do Exército británico comandado polo Xeneral Thomson é indiferente o destino do país.

O 28 de abril de 1918, a República Democrática de Azerbaidján foi ocupada polas forzas tsarista e perde a súa independencia. En 1920, o país é ocupado polo Exército Vermello e incorporado en 1922 a República Socialista Soviética Federativa Transcaucásica no seo da Unión Soviética e en 1936 e tornouse unha República Socialista Soviética de Azerbaidján.

## Mapas 

File:Ottoman Empire by Treaty of Sevres.png|Mapa do Tratado de Sèvres amosando a República de Azerbaidján.
File:Azerbaijan 1918 1920.jpg|Mapa da primeira República Democrática de Azerbaidján e os territorios reivindicados
File:Azerbaijan Map ADRandAR En.jpg|Un mapa comparativo mostrando as divisións administrativas da República Democrática de Azerbaidján (1918-1920) e moderna República de Azerbaidján.

## Notas